काम पाने के लिए दलालों के चक्कर काटने वाले ये मज़दूर इस नए रुझान के बाद न सिर्फ़ बेहतर मज़दूरी लेने की स्थिति में हैं, बल्कि काम के घंटे और सेवा शर्तें भी पहले से तय कर रहे हैं. 

हरियाणा, पंजाब, गुजरात, असम और दिल्ली समेत अनेक राज्यों के उद्यमी जिन पर अक्सर काम करवा कर पूरी मज़दूरी नहीं देने के आरोप लगते थे, इन दिनों लाखों रुपए लिए बिहार के गाँवों में घूम-घूम कर मज़दूरों को पेशगी बाँट रहे हैं. 



ये उद्यमी मज़दूरों को काम पर रखने के लिए स्थानीय दलालों की मदद लेते हैं. यह रुझान पिछले दो-तीन वर्षों से काफ़ी बढ़ता दिख रहा है. 

जिसके नतीजे में पिछले एक साल में मज़दूरी की दरों में तीस प्रतिशत तक इज़ाफ़ा हुआ है. 

रुझान

बिहार के समाजशास्त्रियों का मानना है कि धीरे-धीरे संगठित और अवसरों के पारखी होते जा रहे बिहारी मज़दूरों ने अपने महत्व को अब पहचान लिया है और यह नया रुझान उसी का नतीजा है. 

उत्तर बिहार के मुज़फ़्फ़रपुर, समस्तीपुर, सीतामढ़ी, पूर्वी तथा पश्चिमी एसोसिएशन ऑफ लेबर इकोनॉमी के आंकड़ों के अनुसार चंपारण, मधुबनी, दरभंगा के अलावा नालंदा, बेगूसराय और शेखपुरा समेत अन्य कई ज़िलों के लगभग आठ लाख म़ज़दूर हर वर्ष काम के लिए अन्य राज्यों में चले जाते हैं. 

शेखपुरा का केवटी गाँव उन सैकड़ों गाँवों में से एक है जिन गाँवों के आधे से अधिक लोग मज़दूरी के लिए दूसरे राज्यों के लिए कूच कर जाते हैं. 

दशहरा और दीपावली के ख़त्म होने के बाद से बसों की छतों पर सवार ये मज़दूर सैकड़ों की ज़मात में कूच करते नज़र आ रहे हैं.  ये सिलसिला छठ के बाद तक जारी रहेगा.

पेशगी

शेखपुरा के दलित बहुल गाँव केवटी में रहने वाले मज़दूरों के दलाल दिनेश चौधरी इस मौसम के लिए 80 मज़दूरों को ले जाने वाले हैं और उन्होंने पाँच लाख रुपए का एडवांस मज़दूरों को दे चुके हैं.



दिनेश बताते हैं, "इस बार हमने ईंट-भट्टा मज़दूरों के लिए एक हज़ार ईंटें पाथने के बदले 184 रुपए मज़दूरी तय की है. पिछले साल इस काम के लिए उन्हें सिर्फ़ 160 रुपए मिले थे."

केवटी से हर साल तीन सौ से अधिक पुरुष और महिलाएँ हरियाणा, पंजाब और गुजरात के लिए चले जाते हैं. 

दिनेश कहते हैं, "पहले यहाँ के मजदूर एजेंटों के माध्यम से नहीं जाते थे इसलिए उनके अधिकारों की रक्षा करने के लिए कोई संगठित आवाज़ नहीं थी, अब वह बात नहीं रही."

रोहतक स्थित वैश्याल ईंट-भट्टा लिमिटेड के प्रबंधक दलजीत सिंह... \n\nउपरोक्त लेख के लिए मुझे एक अच्छा शीर्षक दें।
मेहनत का मोल पहले से बेहतर